અચાનક મારા હ્રદયમાં એ શબ્દોનો અર્થ સ્ફૂર્યો. મને થયું કે એની પ્રાર્થનાનો ઉચ્ચાર આમ જુઓ તો સાચો જ છે; કારણ કે ઈશ્વરનું નામ માનવીના હૃદયમાં રહેલું પતિપણું છે એને પતાવી નાખે છે. પતિપણું એટલે અહંકાર, માલિકીની વૃત્તિ અથવા તો અહં. એ પતિપણું કોઈમાં પણ હોઈ શકે; પુરુષમાં પણ હોઈ શકે, સ્ત્રીમાં પણ હોઈ શકે. આ પતિપણાનો અહંકાર જે છે, તે પ્રભુના નામ લીધા વગર પતી શકે તેમ નથી. મને એ બાળકે પ્રાર્થનાનો નવો અર્થ આપ્યો.